སེབ་ཁྲ་རྫ་རྒན་ནི་དེང་གི་ནག་ཆུ་ཁུལ་ནགས་ཤོད་འབྲི་རུ་རྫོང་གི་བྱང་ཕྱོགས་ཀྱི་ཤག་ཆུ་གྲོང་རྡལ་གྱི་རྒྱབ་རི་ཆགས་བསྡད་ཡོད་པ་དང་།གནས་རི་དེའི་གཡས་སུ་ཤར་ཆུ་དང་གཡོན་དུ་ཁེ་ཆུ་ཡོད་ཅིང་།ས་ཁུལ་དེའི་གནས་རི་རྩ་ཆེན་ཞིག་ཡིན་འདུགགནས་རི་དེ་ནི་འབྲོང་ངུར་ཆོས་རྗེའི་གསང་བ་གསུམ་གྱི་གནས་མཆོག་ཏུ་གྲགས་པའི་གནས་ཆེན་གསུམ་གྱི་ཡ་གྱལ་ཞིག་ཡིན་པ་དང་།གནས་རི་དེ་གར་བན་བོན་གཉིས་ཀྱི་ཆོས་ལུགས་དང་འབྲེལ་བའི་ལོ་རྒྱུས་མང་པོའི་གནའ་ཤུལ་དང་།རྩ་ཆེའི་རི་སྐྱེས་སྲོག་ཆགས་མང་པོ་འཚོ་སྡོད་བྱེད་པའི་གནས་ཆེན་ཞིག་ཡིན་ཞིང་།རིག་གསར་རྗེས་ཀྱི་ཕྱི་ལོ་༡༩༦༩ཙམ་ནས་ཡུལ་མི་ཚོ་གནས་སྐོར་ལ་འགྲོ་བའི་འགོ་ཚུགས་ཡོད་པ་རེད།